༄༅། །དུས་མཐའི་གནས་ཚུལ་ལ་སྐྱོ་བའི་གཏམ་བཞུགས། །
ཚོགས་གཉིས་རྒྱ་མཚོའི་འཇིང་ལས་ལེགས་འཁྲུངས་ཤིང༌། །མཚན་དཔེའི་ཉིན་
བྱེད་ཐུགས་རྗེའི་འོད་སྟོང་ལྡན། །ཤཱཀྱའི་རྒྱལ་པོ་རྒྱལ་བ་སྲས་བཅས་ཀྱིས། །དུས་ངན་
སྙིགས་མའི་འགྲོ་ལ་ཐུགས་རྗེས་གཟིགས། །ཁྱོད་ཀྱི་བསྟན་ལ་སྙིགས་མའི་དུས་མཐའ་
ན༑ ༑བདུད་དང་མུ་སྟེགས་གནོད་པས་མི་བརྫི་ཡང༌། །སེངྒེའི་གསོབ་ལ་འབུ་ཡིས་གཡེ
བ་བཞིན། །བསྟན་རྗེས་ཞུགས་རློམ་བདུད་སྤྲུལ་གྱིས་འཇིག་པར། །བདེན་གསུང་མངོན་
དུ་གྱུར་པའི་དུས་འདིར་དགོངས། །སྔོན་ཚེ་བསྟན་དང་བསྟན་འཛིན་རྒྱས་པའི་དུས། །རྒྱལ་
བའི་གསུངས་རབ་ཚིག་ཟུར་ཙམ་སླད་ཀྱང༌། །ཀུན་གྱི་སྐྱོན་བཟུང་མཁས་པས་ཚར་བཅད་
ན༑ ༑དེང་སོང་ལྗོངས་འདིར་རྒྱལ་བཀའ་མཆིས་སོ་འཚལ། །སྐལ་ངན་རང་འདོད་དུག་
གིས་དྲི་བཅས་བསླད། །རྒྱལ་བསྟན་རྨིང་ནས་འཇིག་པའི་ལས་ཚབ་ཆེན། །ས་འདིར་འདི་
ལས་སྐྱོན་ཆེ་གཞན་མེད་པ། །འདི་ཙམ་བགྱིས་ཀྱང་ད་དུང་ངོ་མཐོན་བྱེད། །ཆོས་ཀྱི་རྒྱལ་
པོ་རྗེ་བཙུན་ཙོང་ཁ་པའི། །ལེགས་གསུངས་ལམ་རིམ་བདུད་རྩི་སྙིང་ཁུ་ཡང༌། །དང་པོའི་
ལས་ཅན་བདེན་འཛིན་དགག་པ་དང༌། །མཐར་ཐུག་སྤྲོས་ཀུན་སྤངས་པའི་ལམ་བསྟན་པ། །
ཉམ་ལེན་གནད་བཅོས་སྦྱོར་དངོས་གོ་རིམ་ལྡོག །བྱིས་དང་རྒན་པའི་ཁ་ཟས་བསྣོལ་བ་
བཞིན། །ཐར་འདོད་སྲོག་ལ་ཉེས་པའི་ལས་རྩམ་ཞིང༌། །ཁྱོད་ཀྱི་ལྟ་སྒོམ་མཐར་ཐུག་སྟོན་
པའི་གཞུང༌། །སྨན་ཆོག་སོགས་ཀྱང་ད་ནི་བཅོས་མར་བྱས། །འཇམ་མགོན་བླ་མས་དབྱིངས་
ནས་གཟིགས་རེ་རན། །མཐའ་བྲལ་ལྟ་བའི་སྲོལ་འབྱེད་འཕགས་པ་ཀླུའི། །ལམ་སྲོལ་
477

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།
༼རམ༽
མཐར་འཛིན་དམིགས་པའི་སྒྲོགས་སུ་བཅུག །རྒྱལ་བའི་བཀའ་དང་འཕགས་བོད་མཁས་
གྲུབ་གཞུང༌། །ཇི་སྙེད་ཕྱོགས་གཅིག་སྐྱོན་དུ་ལྟ་བས་སྤང༌། །མ་རྟོགས་ལོག་པར་རྟོག་པ་
སྔར་མེད་ཀྱི། །ངོ་མཚར་ཁྱད་ཆོས་དུ་བཟུང་གསང་མཐོར་བསྒྲགས། །ཡང་དག་རྒྱལ་བའི་
བསྟན་དང་བསྟན་འཛིན་ལ། །རྫུན་གྱིས་ངན་སྨྲས་གཤེ་བསྐུར་ཆར་བཞིན་དབབ། །བསྟན་
པ་རིན་ཆེན་གཟུགས་བརྙན་དུ་འཆོས་ན། །རྒྱན་དྲུག་མཆོག་གཉིས་ཐུགས་རྗེས་གཟིགས་
ཤིག་ཀྱེ། །བྱང་ཆུབ་སེམས་ཀྱི་མངའ་བདག་ཨ་ཏི་ཤའི། །བསྟན་པ་འགལ་མེད་བཀའ་
རྣམས་གདམ་པར་ཤར། །རིས་མེད་འགྲོ་མང་གསོས་གྱུར་བྱང་ཆུབ་ལམ། །བློ་སྦྱོང་འདོན་
བཞིན་བློ་ངན་ཆུ་ལྟར་འཕེལ། །ཕྱོགས་ལྷུང་ཆགས་སྡང་སྡེ་འཁྲུགས་ཚེར་མ་གཟིང༌། །ཇོ་
འབྲོམ་དགེ་བའི་བཤེས་རྣམས་ཐུགས་རྗེ་གཟིགས། །རང་གཞུང་གསུངས་རབ་གཞུང་དང་
དངོས་འགལ་བ། །མཐོང་ཚེ་ཅི་བྱ་མ་རྙེད་རྒྱལ་བཀའ་རྣམས། །རང་འདོད་བཞིན་བཅོས་
རྒྱལ་གསུང་དང་འགལ་བའི། །མངོན་རྟགས་གསལ་བ་བདག་གིར་ལེན་བཞིན་དུ། །ངེད་
རྣམས་རྒྱལ་བཀའ་དང་མཐུན་གཞན་མིན་ཞེས། །སྨྲ་འདི་སྨྱོན་པ་མིན་པ་སུ་ཡི་ངག །སླད་
ཀྱང་འདི་རིགས་དུས་དབང་གིས་འཕེལ་འགྱུར། །སྔོན་དུས་སྨྲ་བའི་ཁྱུ་མཆོག་དུ་མ་ཡིས། །
འཁྲུལ་པའི་གནས་རྣམས་ལན་བརྒྱར་ཚར་བཅད་ཟིན། །མི་རོས་གོམ་པ་འདོར་བཞིན་དུ་
དུང་ཡང༌། །རྗེས་བརྗོད་བྱེད་པ་ངོ་ཚ་མི་ཤེས་སྐྱོན། །འཕགས་བོད་མཁས་དང་གྲུབ་པ་ཇི་
སྙེད་པ། །གཞན་དག་ལྟ་ཅི་རང་གི་བླ་མའི་ཡང༌། །གསུང་ལ་ཚད་མར་མི་འཛིན་ལོག་
པར་འགྲེལ། །རྒྱལ་གསུང་དྲི་མ་མེད་པའང་བསླད་བྱེད་ན། །འགལ་ཁུར་རང་གིས་ལེན་
པ་དེས་ཆོག་གོ། །རང་གི་ནང་ཆ་སྟོན་པ་དེས་ཆོག་གོ། །བསྟན་ལ་སྟ་རེ་ཕྱར་བ་དེས་ཆོག་
གོ༑ ༑རྒྱལ་བཀའ་ཚད་མར་མ་བཟུང་དཔར་པོ་སུ། །ད་ནི་འདི་ལ་སུས་ཀྱང་རྩོད་མི་འགྱུར། །
རྒྱལ་བསྟན་ལོག་སྨོན་དཔུང་པས་བཅོམ་དུས་འདིར། །ཚད་ལྡན་ལུང་དང་རིགས་པས་བྱར་
མེད་དེ། །ས་ལ་གྲུ་དང་ཆུ་ལ་ཤིང་རྟས་མིན། །ཕྱུག་ལ་གཏམ་གྱི་སྦྱོར་བས་ཅི་བྱར་ཡོད། །
1,8

དུས་མཐའི་གནས་ཚུལ་ལ་སྐྱོ་བའི་གཏམ།
རྩོད་ཟློག་མ་ནུས་མཁས་པ་དེ་རྗེས་འབྲང༌། །བླུན་པོས་ཀླེན་འཐམ་བྱེད་པ་དེ་ལྟ་མིན། །
འཕགས་ཡུལ་རྒྱལ་བསྟན་ཕྱི་རོལ་དཔུང་གིས་བཤིགས། །ལྗོང་འདིར་སྨོན་ལོག་འཕྲུལ་
གྱིས་ནང་ནས་འཇིག། །ཀླ་ཀློའི་དཔུང་དང་བསྟན་སེལ་ལྷན་ཅིག་མང༌། །འགྲོ་བ་
་བ་དྲུག་ལས་
མཐོ་རིས་གནས་ཉུང་ཞིང༌། །དེ་ལས་རབ་བྱུང་དེ་ལས་ཚུལ་ཁྲིམས་དང༌། །ཡང་དག་ལྟ་བ་
འཛིན་རྣམས་རིམ་བཞིན་ཉུང༌། །དེ་ཕྱིར་བསྟན་པའི་གནད་མཐོང་ཅིས་མི་ཉུང༌། །མི་
རྣམས་རྫོགས་ལྡན་དུས་ནས་བཅུ་པའི་བར། །ཚེ་བློ་ལུས་བང་ལོངས་སྤྱོད་རིམ་གྱི་བྲི། །
བསྟན་པ་འབྲས་བུའི་དུས་ནས་རྟགས་ཙམ་བར། །རིམ་བཞིན་རྒུད་པར་འགྱུར་ན་སྔོན་བྱོན་
གྱིས། །མ་རྟགས་དེང་སོང་རྟོགས་པ་ཇི་ལྟར་སྲིད། །སྲིད་ན་སྣོད་བཅུད་དཔལ་ཡང་འཕེལ་
བར་འོས། །ཕན་བདེའི་འབྱུང་གནས་རྒྱལ་བསྟན་རིན་པོ་ཆེར། །ཞུགས་པར་རློམ་བཞིན་
རིས་མེད་རྒྱལ་བསྟན་ལ། །ཅི་གནོད་བྱེད་ཅིང་འཇིག་རྟེན་མི་བདེ་བ། །བྱེད་རྣམས་ཡིད་
སྲུབ་སྡེ་རིས་ལས་གཞན་སུ། །རྒྱལ་བའི་གསུང་དང་མཐུན་པ་སྣ་གཅིག་ཡན། །སྤྱོད་པ་རང་
གཞན་སུ་ཡི་ཁྲོད་གནས་ཀྱང༌། །ཀུན་ལ་སྙིང་ནས་གུས་པས་ལག་པད་ཟླུམ། །ཆོས་འགལ་
སྤྱོད་པ་གང་དུ་གནས་གྱུར་ཀྱང༌། །སྙིགས་མའི་སྐལ་བ་དམན་སྐྱོན་སྙིང་རྗེའི་གནས། །
སྙིགས་མ་ལྔ་པོ་ལྷག་པར་བརྡོ་དུས་འདིར། །དཀོན་མཆོག་གསོལ་བ་བཏབ་ལས་ལས་གཞན་
མེད། །ཀྱེ་མ་ཐུགས་རྗེ་དགོངས་ཤིག་ཉི་མའི་གཉེན། །སྟོབས་བཅུའི་དཔུང་པ་བཙན་པོའི་
ཤེ་མང་གིས། །སྙིགས་འགྲོ་སྐྱོབས་པར་ཐུགས་བསྐྱེད་གོ་བཞེས་བཞིན། །ད་དུང་བསྟན་
པའི་གནས་ཚད་མ་ཡོལ་བས། །བསྟན་ལ་འཁྲུལ་པ་སྤྱོད་པ་ཀུན་བསལ་ནས། །ཕྱི་རུ་
ཁྲིམས་གཙང་ནང་དུ་ལྟ་བ་དག །བསྟན་པ་དྲི་མེད་འཕེལ་རྒྱས་བྱིན་གྱིས་རློབས།། །།
479

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼མ༽